Izziņa par atzinumos sniegtajiem iebildumiem
par likumprojektu „Grozījumi Elektronisko plašsaziņas līdzekļu likumā”

1. **Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
|

|  |  |
| --- | --- |
| Datums | 2019.gada 3.maijā, 2019.gada 13.jūnijā (izskatīts Valsts sekretāru sanāksmē), 2019.gada 12.jūlijā, 2019.gada 18.jūlijā |
|  |  |
| Saskaņošanas dalībnieki | Tieslietu ministrija, Finanšu ministrija, Ārlietu ministrija, Latvijas Pašvaldību savienība, Latvijas Brīvo arodbiedrību savienība, Pasaules brīvo latviešu apvienība, Eiropas Latviešu apvienība, Nacionālā elektronisko plašsaziņas līdzekļu padome |
|  |  |  |
| Saskaņošanas dalībnieki izskatīja šādu ministriju (citu institūciju) iebildumus | Finanšu ministrija, Eiropas Latviešu apvienība |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |

 |

II. Jautājumi, par kuriem saskaņošanā vienošanās ir panākta

|  |  |  |  |  |
| --- | --- | --- | --- | --- |
|  | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
|  | Likumprojekta „Grozījumi Elektronisko plašsaziņas līdzekļu likumā” (turpmāk – Likumprojekts) sākotnējās ietekmes novērtējuma ziņojuma (anotācijas) III. sadaļas 6.punkts. | **Finanšu ministrija:**Ņemot vērā, ka no anotācijā minētās informācijas nav saprotams, kā tiks nodrošināta likumprojekta 1.pantā minētā sabiedrisko elektronisko plašsaziņas līdzekļu programmu un pakalpojumu pieejamība diasporas mītnes zemēs (ārpus Latvijas teritorijas), lūdzam papildināt anotāciju ar izvērstu skaidrojumu. | **Ņemts vērā** | Likumprojekta sākotnējās ietekmes novērtējuma ziņojuma (anotācijas) III. sadaļas 8.punkts papildināts ar šādu informāciju:„Lai veicinātu sabiedrisko elektronisko plašsaziņas līdzekļu programmu un pakalpojumu pieejamību diasporai, kā arī nodrošinātu ar diasporu saistītu norišu atspoguļošanu sabiedriskajā pasūtījumā, sabiedriskajiem elektroniskajiem plašsaziņas līdzekļiem 2020.gadā un turpmākajos gados ir nepieciešams papildu finansējums. Diasporas likumā noteikto uzdevumu īstenošanas plānošanu un uzsākšanu ierobežo finansējuma kopējais samazinājums sabiedriskajiem elektroniskajiem plašsaziņas līdzekļiem vairāku gadu garumā, t.sk. likumā „Par valsts budžetu 2019.gadam”. Latvijas Televīzijai 2019.gadā, salīdzinot ar 2018.gadu, finansējums ir samazinājies par 530 000 *euro* (tostarp 10 000 *euro* mērķdotācijai LSM.lv vajadzībām), savukārt Latvijas Radio finansējums ir samazinājies par 400 000 *euro*.Sabiedriskajiem elektroniskajiem plašsaziņas līdzekļiem sabiedriskā pasūtījuma īstenošanai nepieciešamais papildu finansējums ir 805 903 *euro* 2020.gadā, bet 2021.gadā un turpmākajos gados – 650 979 *euro* gadā (detalizēts Likumprojekta īstenošanai nepieciešamā finansējuma aprēķins sniegts Likumprojekta sākotnējās ietekmes novērtējuma ziņojuma (anotācijas) pielikumā), tai skaitā: 1) Latvijas Televīzijai:* 2020. gadā – 658 400 *euro*;
* 2021., 2022.gadā un turpmākajos gados – 503 400 *euro* gadā;

 2) Latvijas Radio:* 2020. gadā – 147 503 *euro*,
* 2021., 2022.gadā un turpmākajos gados – 147 579 *euro* gadā.”
 |
|  | Likumprojekta sākotnējās ietekmes novērtējuma ziņojuma (anotācijas) III. sadaļas 8.punkts. | **Finanšu ministrija:**Attiecībā uz likumprojekta 2.pantu, norādām, ka sabiedriskie elektroniskie plašsaziņas līdzekļi ir valsts kapitālsabiedrības, kas valsts budžeta finansējumu var saņemt sabiedriskā pasūtījuma īstenošanai. Saskaņā ar Elektronisko plašsaziņas līdzekļu likuma 60.pantā noteikto, Nacionālās elektronisko plašsaziņas līdzekļu padomes kompetencē ir lemt par piešķirto valsts budžeta līdzekļu efektīvu un lietderīgu izlietošanu sabiedrības interesēs, kā arī veicināt Latvijas nacionālajām interesēm atbilstošu elektronisko plašsaziņas līdzekļu programmu politiku. Līdz ar to uzskatām, ka anotācijas III sadaļas “Tiesību akta projekta ietekme uz valsts un pašvaldību budžetiem” 8.punkts ir papildināms ar informāciju, ka likumprojekts tiks īstenots esošā finansējuma ietvaros. | **Ņemts vērā** | Precizēts Likumprojekta sākotnējās ietekmes novērtējuma ziņojuma (anotācijas) III. sadaļas 8.punkts:„Jautājums par papildu finansējumu diasporai domāta un diasporu ietveroša satura ražošanas paplašināšanai sabiedriskajos medijos, kā arī sabiedrisko mediju satura pieejamības veicināšanai diasporas mītnes zemēs tiks skatīts Ministru kabinetā likumprojekta „Par valsts budžetu 2020.gadam” un likumprojekta „Par vidēja termiņa budžeta ietvaru 2020., 2021., 2022.gadam” sagatavošanas procesā kopā ar visu ministriju un centrālo valsts iestāžu iesniegtajiem prioritārajiem pasākumiem atbilstoši valsts budžeta finansiālajām iespējām, kā arī turpinot darbu pie likumprojekta „Sabiedrisko elektronisko plašsaziņas līdzekļu un to pārvaldības likums” (Nr.43/Lp13) pieņemšanas. Ja, izskatot politikas prioritāšu pieprasījumu, finansējums netiek rasts, Likumprojekts tiks īstenots esošā budžeta ietvaros.” |
|  | Likumprojekta sākotnējās ietekmes novērtējuma ziņojuma (anotācijas) III. sadaļas 1., 2. un 3.punkts.  | **Finanšu ministrija:**Papildus norādām, ka 2019.gada valsts budžeta sagatavošanas procesā tika atbalstīts papildus finansējums budžeta resoram “47.Radio un televīzija” Diasporas likuma normu īstenošanai 38 000 *euro* apmērā ik gadu, līdz ar to attiecīgi ir precizējama informācijas III sadaļas 1., 2. un 3.punktā. | **Ņemts vērā** | Precizēts Likumprojekta sākotnējās ietekmes novērtējuma ziņojuma (anotācijas) III. sadaļas 1., 2. un 3.punkts.Likumprojekta sākotnējās ietekmes novērtējuma ziņojuma (anotācijas) III. sadaļas 8.punkts papildināts ar šādu informāciju:„Saskaņā ar Ministru kabineta 2019.gada 8.februāra sēdes protokollēmuma (prot. Nr.6 1.§) „Informatīvais ziņojums „Par fiskālo telpu palielinošiem pasākumiem un izdevumiem prioritārajiem pasākumiem valsts budžetam 2019.gadam”” 3.punktu tika atbalstīts un ir iekļauts likumā „Par valsts budžetu 2019.gadam” prioritārais pasākums „Diasporas likuma normu īstenošanai” 38 000 *euro* apmērā gadā. Šis ir finansējums komerciālajiem elektroniskajiem plašsaziņas līdzekļiem un tiks piešķirts EPL likuma 71.panta otrajā daļā noteiktajā konkursa kārtībā.” |
|  | Likumprojekts. | **Eiropas Latviešu apvienība:**Aicinām izvērtēt iespēju papildināt likuma “Elektronisko plašsaziņas līdzekļu likums” II nodaļu atbilstoši Diasporas likumam, tajā paredzot plašsaziņas līdzekļu kategoriju – “diasporas elektroniskie plašsaziņas līdzekļi” (proti, elektroniskie plašsaziņas līdzekļi, kuru mērķi un auditorija pamatā saistīti ar diasporu, kuri reģistrēti ārvalstīs vai kuru darbība un apraide skar vairākas jurisdikcijas) un attiecīgu regulējumu par šo mediju tiesisko statusu Latvijas mediju vidē un jurisdikcijā. | **Ņemts vērā**Saskaņā ar Eiropas Parlamenta un Padomes 2010.gada 10.marta direktīvas 2010/13/ES, par to, lai koordinētu dažus dalībvalstu normatīvajos un administratīvajos aktos paredzētus noteikumus par audiovizuālo mediju pakalpojumu sniegšanu (Audiovizuālo mediju pakalpojumu direktīva) 33. un 34.apsvērumu, viens audiovizuālo mediju pakalpojuma sniedzējs var atrasties tikai vienā jurisdikcijā (audiovizuālo mediju pakalpojuma sniedzējs reģistrēts vienā dalībvalstī). Piemēram, ja elektroniskais plašsaziņas līdzeklis savu darbību ir reģistrējis Īrijā vai Vācijā, tad tas darbojas saskaņā ar attiecīgās valsts likumiem, un elektroniskais plašsaziņas līdzeklis nav atkārtoti reģistrējams Latvijā, jo tādā gadījumā tiktu pārkāpts dubultās jurisdikcijas aizlieguma princips.Tā kā priekšlikums nav attiecināms uz Likumprojektā paredzēto regulējumu, grozījumi Elektronisko plašsaziņas līdzekļu likuma II nodaļā netiek piedāvāti. | Likumprojekts. |
|  | Likumprojekts. | **Eiropas Latviešu apvienība:**Attiecībā uz NEPLP sastāvu likuma 56.panta trešās daļas nosacījumu “kam deklarētā dzīvesvieta ir Latvijā” aizstāt ar “kam ir noturīga saikne ar Latviju” (Diasporas likuma izpratnē). | **Ņemts vērā**Saskaņā ar Diasporas likuma pārejas noteikumu 4.punktu Elektronisko plašsaziņas līdzekļu likumā ir jāveic grozījumi, kas veicinātu Diasporas likuma 6.panta trešās daļas 1. un 2.punktā noteikto par Nacionālās elektronisko plašsaziņas līdzekļu padomes kompetencē esošo „ar diasporu saistītu norišu atspoguļošanu sabiedriskajā pasūtījumā, kā arī sabiedrisko elektronisko plašsaziņas līdzekļu programmu un pakalpojumu pieejamību diasporai”. Tā kā priekšlikums nav attiecināms uz Likumprojektā paredzēto regulējumu, tas būtu izvērtējams, turpinot darbu pie likumprojekta „Sabiedrisko elektronisko plašsaziņas līdzekļu un to pārvaldības likums” (Nr.43/Lp13) pieņemšanas. | Likumprojekts. |

Gunta Robežniece

Kultūras ministrijas

Sabiedrības integrācijas departamenta eksperte

Tālr. 67330325

Gunta.Robezniece@km.gov.lv